
Dievas gi mums davė ne baimės dvasią, 
bet galybės, meilės ir protingumo Dvasią. (2 Tim 1:7) 


KAS VEDA Į GĖRĮ? 


Ir vėl vieneri mokslo metai eina prie galo. Vienų mokinių darbą apvainikuos atestatu, 
kitų LpažauBą atžymės perkėlimu į aukštesnę klasę. Bet ar to gana? Pastaruoju metu Amerikoj 
vis dažniau girdime, kad jaunam žmogui reikia dar kažko daugiau be žinių bagažo. Kalbama 
apie charakterio formavimą jaunime: Ištisa karta užaugo OSANA tuštumoj, pareiškė mokytojas. 

imsta sąjūdis ugdyti charakterį, kad užpildytų tą spragą. (Roger Rosenblatt, "Teaching Johnny to Be Good," 
NY Times Magazine, 1995 IV 30). Jaunimas auga be pagrindinių vertybių ir moralinių gairių. 
Norima pagydyti Ameriką, nes priaugančios kartos nežino kaip atskirti gėrį nuo blogio. 


Pradinių ir aukštesniųjų mokyklų mokiniams norima perduoti visiems bendras 
vertybes ("core values"). Bet religija neįeina į viešųjų mokyklų programą. Su šiuo tyliu sąjūdžiu 
visame krašte pridygo ašių tarsi grybų - charakterio formavimui. Baltieji Rūmai, sušaukę 
vieną konferenciją, tema Charakterio ugdymas demokratinei, pilietinei bendruomenei, ruošiasi 
sekančiai. Mąstant apie vaikų dorovinį auklėjimą, vėl prisimenami vardai kaip šveicarų vaikų 
pitos Jean Piaget, Harvardo profesoriaus Lawrence Kohlberg, pastarajam tvirtinant, kad 
moralės klausimų sprendime ir šiandien mums reikia semtis išminties iš Platono ir Aristotelio. 


Bet kaip mūsų laikų žmogus atsidūrė tokioj padėtyj: be krypties, tarsi keliautų be 
vairo? Reiko Hatsumi įdomiai svarsto Japonijos padėtį po nuodų paleidimo traukiny ir 
religinės sektos Aum Shinrikyo vado Ashara suėmimo. Jis tvirtina, jog šis įvykis tik išryškino 
daugybę neišsakytų jų bendruomenės krizių: Japonija turi pigu bet neturi religijos nė šeimos 
struktūros. Ta pati liga plinta ir kitur pasauly — ir sprogimas Oklahomos mieste tai paliudija: žmonija 
nusivylė vien medžiaginiu gerbiviu, be idealų. Kai kuriems vienintelė išeitis — beprotiškas naikinimas. 
(NY Times, "What Aum Offered", 1995 gegužės 24) 


Jauno žmogaus charakterio ugdyme pasiekiame pačias širdies gelmes, kur susirikiuo- 
ja jo vertybių skalė bei ryškėja moralinių gairių vaidmuo jo gyvenime. Vienu ar kitu laiku 
tenka atsakyti Pastinginius žmogiškos egzistencijos klausimus: Iš kur ateinu ir kas esu? Ką šioj 
žemėj turiu nuveikti? Kur einu? Sunku į tuos klausimus rasti patenkinamą atsakymą be 
religinės vizijos. Į šį didįjį žmogaus ieškojimą nepajėgė atsiliepti materialistinis komunizmas 
savo pažadais sukurti žemėje rojų. Lygiai to neišpildys nė Vakarų pasaulio vien technologinė 
ir medžiaginė pažanga. Šv. Augustino gyvenimo išvada pasitvirtina ir šių laikų žmogui: Sau 
mus sutvėrei, Viešpatie, tad nerami bus mūsų širdis tol, kol neras atilsio Tavyje. 

iš šios studijos. 


TAVO GYVENIMAS 


(Tęsinys) 


PRAKTIŠKI PATARIMAI APIE DALYVAVIMĄ MIŠIOSE 


PRIEŠ EINANT Į BAŽNYČIĄ 


Patartina savo laiką taip suplanuoti, kad į bažnyčią ateitume anksčiau, neskubėdami, 
nevėluodami. Toks pats patarimas galioja ir pamaldoms pasibaigus--nereikia per 
daug skubėti išeinant iš bažnyčios. 


Žinoma, nereikia atvykti per anksti, kai dar kitos mišios nepasibaigę ir aikštė pilna 
automobilių. Ateitik anksčiau reiškia būti bažnyčioje apie 10 minučių prieš mišių 
pradžią. 


Prieš įeidami į bažnyčią, esame įpratę persižegnoti švęstu vandeniu, o prieš eidami 
į suolą - priklaupiame ir pamaldžiai pagarbiname tabernakulyje laikomą Svenčiausią 
Sakramentą. 


Labai dažnai dabar katalikai priklaupia greitai, skubotai, ir jiems tas priklaupimas 
nieko nereiškia. Todėl gal būtų gera prisiminti, kad priklaupimas yra pagarbos 
pareiškimo ženklas. Priklaupti reikia ton pusėn, kur yra laikomas Svenčiausias Sa- 
kramentas. Jeigu mišios vyksta vietoje, kur Svenčiausio Sakramento nėra, priklaupti 
nereikia, bet nusilenkiama kryžiui. 


Kur atsisėsti? Pasirinkite vietą, kuri padės jums tinkamiausiai dalyvauti mišiose. 
Paprastai tokios vietos yra bažnyčios priekyje. 


Įėjus į suolą, keliom minutėm atsiklaupiama. Tai trumpas laikas asmeninei maldai 


Dievo namuose. Tai gera proga pagarbinti, padėkoti, išsakyti savo tikėjimą, viltį ir meilę 


bei pasiryžimą savo gyvenimu sekti Kristų. Sitaip tinkamai pasiruošiame mišioms. 


